Read in English . L-Awtorità għas-Servizzi Finanzjarji ta' Malta qiegħda twissi lill-pubbliku dwar entità bl-isem AlphaEx . L-entità qed tgħid li hi "A secure & dependable trading platform, AlphaEx is created for competent investors, businesses, and everyone, who wants to purchase or sell XDC, Ether and Bitcoin worldwide..." Aktar minn hekk, l-entità qed issostni li hi "Registered & Gained Transitoy Licence under MFSA." L-Awtorità spjegat li AlphaEx mhijiex kumpanija reġistrata Malta u lanqas mhi awtorizzata biex tipprovdi ebda tip ta' servizzi finanzjarji minn u jew f'Malta. Aktar minn hekk, l-entità mhix liċenzjata jew reġistrata taħt l-Att dwar l-Attiv Finanzjarju Virtwali. L-MFSA fakkret lill-konsumaturi tas-servizzi finanzjarji biex joqogħdu attenti li ma jidħlu f'ebda tranżazzjoni ta' servizzi finanzjarji qabel jaċċertaw lilhom infushom li l-entità li magħha qed issir it-tranżazzjoni hija awtorizzata li tipprovdi dawk is-servizzi mill-MFSA jew minn xi regolatur ieħor tas-servizzi finanzjarji kif applikabbli. Il-lista ta' entitajiet liċenzjati mill-MFSA hija disponibbli hawn . .td_uid_3_5ee4e588de01f_rand.td-a-rec-img{text-align:left}.td_uid_3_5ee4e588de01f_rand.td-a-rec-img img{margin:0 auto 0 0}